《念奴娇 青县渡口》
明代·周思兼

早春和煦，正宝鞍争道，雕轩盈路。远近轻雷喧紫陌，尘暗垂杨古渡。

一叶扁舟，半篙新水，便凌风轻度。光涵云影，数行鸿雁归去。

回首两岸云填，马嘶人语，况青楼日暮。海宇无风波不动，遥望高帆行处。

缓带轻裘，葛巾道履，有良朋三五。江津徐步，夜深重会逆旅。

作者简介：（1519—1565）松江府华亭人，字叔夜，号莱峰。学者私谥贞静先生。少有文名，工书画。嘉靖二十六年进士。授平度知州，擢工部员外郎，累官湖广按察佥事。执法不避权贵。时岷王府宗室暴横，公然杀人越货，历任皆不敢问。因捕其党，奏闻，悉禁锢。后以忧去官。有《周叔夜集》、《学道纪言》。